
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 909 


24 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διορισμός Γενικού Διευθυντού Οργανισμού ΟΓΕΕΚΑ- 


«ΔΗΜΗΤΡΑ». 1 

Τροποποίηση της συστατικής πράξης του ίδιου Νομι¬ 
κού Προσώπου του Δήμου Κηφισιάς με το όνομα 
«Κέντρο Κοινωνικής Πολιτικής του Δήμου Κηφι¬ 
σιάς» . 2 

Τροποποίηση συστατικής πράξης Δημοτικού Παιδι¬ 
κού Σταθμού Σάμου Δήμου Βαθέος Νομού Σάμου 3 
Τροποποίηση Οργανισμού Εσωτερικής Υπηρεσίας 

Δήμου Λεύκης Ν. Λασιθίου. 4 

Τροποποίηση Οργανισμού Εσωτερικής Υπηρεσίας 
της Κοινοτικής Επιχείρησης Ύδρευσης - Αποχέ¬ 
τευσης Οίας Ν. Κυκλάδων. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1579/20.4.1999 απόφαση 

του Γ ενικού Γ ραμματέα Περιφέρειας Κρήτης. 6 

Διόρθωση σφάλματος στη 2806/31.3.2000 απόφαση 
Γ ενικού Γ ραμματέα Περιφέρειας Νοτίου Αιγαίου . 7 


ΑΠΟΦΑΣΕΙ Σ 

Αριθ. 50606 (1) 

Διορισμός Γενικού Διευθυντού Οργανισμού ΟΓΕΕΚΑ- 
«ΔΗΜΗΤΡΑ». 

ΟΙ ΥΠΟΥΡΓΟΙ 
ΑΝΑΠΤΥΞΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α/85), όπως 
συμπληρώθηκαν με το άρθρο 27 Ν. 2081/92 και όπως 
αυτές αντικαταστάθηκαν με το άρθρο 1 παρ. 2α Ν. 
2469/87 (ΦΕΚ38/Α797). 

2. Τις διατάξεις των άρθρων 11,14,16 και 18 Ν. 2520/97 
(ΦΕΚ 173/Α/97). 

3. Τις διατάξεις του Π. Δ/τος 27/96 Συγχώνευση των 
Υπουργείων Τουρισμού, Βιομηχανίας, Ενέργειας Τεχνο¬ 
λογίας και Εμπορίου στο Υπουργείο Ανάπτυξης (ΦΕΚ 
12/Α/96). 

4. Τις διατάξεις του άρθρου 32 παρ. 18 του Ν. 2190/94 
(ΦΕΚ28/Α/94). 


5. Τις διατάξεις του άρθρου 4 Ν. 2198/94 (ΦΕΚ43/Α/94). 

6. Την αριθ. 46095/30.9.99 απόφαση Υφυπουργού Εσω¬ 
τερικών, Δημόσιας Διοίκησης και Αποκέντρωσης και 
Υπουργού Γ εωργίας «Σύσταση Γ ενικών Δ/σεων στον Ορ¬ 
γανισμό ΟΓΕΕΚΑ - «ΔΗΜΗΤΡΑ» - Ν.Π.Ι.Δ.. 

7. Την αριθ. 46112/26.8.99 απόφαση Υφυπουργού Οι¬ 
κονομικών και Υπουργού Γεωργίας (ΦΕΚ 1720/Β/13.9.99) 
«Καθορισμός μηνιαίας αντιμισθίας στους Γενικούς Διευ¬ 
θυντές ΟΓΕΕΚΑ - «ΔΗΜΗΤΡΑ». 

8. Την 303/5.5.2000 (ΦΕΚ 594/Β/5.5.2000) κοινή απόφα¬ 
ση Πρωθυπουργού και Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης». 

9. Το ότι από τις διατάξεις αυτής της απόφασης προκα- 
λείται δαπάνη ύψους 7.500.000 δρχ. για το τρέχον έτος 
και 17.000.000 δρχ. καθένα από τα επόμενα έτη. 

Η παραπάνω δαπάνη θα καλυφθεί από πιστώσεις ύψους 
260.000.000 δρχ. από τον ΚΑΕ 2519του Φ. 29/100 Προϋπο¬ 
λογισμού Εξόδων Υπουργείου Γεωργίας, αποφασίζουμε: 

Διορίζουμε τον Ιωάννη Σοφιανόπουλο, Οικονομολόγο 
Εθνικής Κεφαλαίου Διαχείρισης Ενεργητικού και Παθητι¬ 
κού Α.Ε. (Θυγατρική της Εθνικής Τράπεζας - ΕΤΕ) στη θέ¬ 
ση του Γεν. Διευθυντού Γεν. Δ/νσης Εκπαίδευσης και Κα¬ 
τάρτισης ΟΓΕΕΚΑ - «ΔΗΜΗΤΡΑ», μετριετή θητεία, δυνα- 
μένη να ανανεωθεί. 

Η θέση του Γεν. Διευθυντή είναι πλήρους και αποκλει¬ 
στικής απασχόλησης. 

Ο Γ ενικός Διευθυντής κατά το χρόνο της θητείας του 
ασφαλίζεται στον ασφαλιστικό Οργανισμό κύριας και επι¬ 
κουρικής ασφάλισης του προσωπικού του Οργανισμού, 
εφ’ όσον κατά τον ίδιο χρόνο δεν καλύπτεται αντίστοιχα 
από άλλη κύρια και επικουρική ασφάλιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ ΓΕΩΡΓΙΑΣ 

ΜΙΛ. ΑΠΟΣΤΟΛΑΚΗ Γ. ΑΝΩΜΕΡΙΤΗΣ 

-♦- 

Αριθ. 51057/47770 (2) 

Τροποποίηση της συστατικής πράξης του ίδιου Νομικού 
Προσώπου του Δήμου Κηφισιάς με το όνομα «Κέντρο 
Κοινωνικής Πολιτικής του Δήμου Κηφισιάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την αριθ. 35696/18.10.1995 απόφαση του Περιφ/κού 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ/ντή Αθηνών, που αφορά τη σύσταση στο Δήμο Κηφισιάς 
ίδιου Νομικού Προσώπου με το όνομα «Δημοτική Πρόνοια 
Κηφισιάς» και δημοσιεύτηκε στο ΦΕΚ 902/1.11.1995 τ.Β', 
όπως μεταγενέστερα τροποποιήθηκε με τις αριθμ. 26051/ 
16.7.1996 και 41603/18.11.1996 αποφάσεις του Γενικού 
Γραμματέα Περιφέρειας Αττικής που δημοσιεύτηκαν αντί¬ 
στοιχα στα ΦΕΚ 623/25.7.1996 τ.Β' και 1097/6.12.1996 τ.Β'. 

2) Τις διατάξεις του άρθρου 203 του Π.Δ/τος410/95-ΦΕΚ 
Α' 231 - (Δ.Κ.Κ.) «Δημοτικός και Κοινοτικός Κώδικας». 

3) Την αρθμ. 43/1999 απόφαση του Δημοτικού Συμβουλί¬ 
ου του Δήμου Κηφισιάς για τροποποίηση της συστατικής 
πράξης του ίδιου Νομικού Προσώπου με το όνομα «Κέντρο 
Κοινωνικής Πολιτικής Δήμου Κηφισιάς», αποφασίζουμε: 

Τροποποιούμε το άρθρο 2 της 35696/18.10.1995 από¬ 
φασης του Περιφερειακού Δ/ντή Αθηνών ως εξής: 

2) Σκοπός του Νομικού Προσώπου είναι η Παροχή Κοι¬ 
νωνικών και Ιατρικών υπηρεσιώνπροςτουςκατοίκουςτης 
Κηφισιάς και ειδικότερα: 

- Η παροχή κοινωνικών υπηρεσιών στους κατοίκους της 
Κηφισιάς με όλες τις μεθόδους που προβλέπει η Επιστήμη 
της Κοινωνικής Εργασίας (Κ.Ε.Ο., Κ.Ε.Κ., Κ.Ε.Μ.Ο., Κ.Ε.Α.). 

- Η παροχή δωρεάν ιατρικών υπηρεσιών στο χώρο που ήδη 
λειτουργεί ως Πολυιατρείο και διαθέτει τον ακόλουθο εξο¬ 
πλισμό που αποτελεί περιουσία του Νομικού Προσώπου: 
δύο (2) εξεταστικά κρεβάτια, δύο (2) πιεσόμετρα, δύο ζεύγη 
ακουστικών, δύο (2) βραστήρες μεταλλικοί, ένας (1) βρεφο- 
ζυγός, ένα (1) σετ οφθαλμοσκοπίου, ωτοσκοπίου, λαρυγγο¬ 
σκοπίου, ένας (1) καρδιογράφος, ένας κλίβανος, μία (1) λυ¬ 
χνία οφθαλμιάτρου, διάφορα χειρουργικά εργαλεία. 

- Η οργάνωση και λειτουργία Ιατρείων Πολύ-ιατρείων, 
Αθληιατρικών Κέντρων, Σταθμού Α' Βοηθειών, Κέντρου 
Αιμοδοσίας, και γενικά κάθε είδους ιατρικών παροχών με 
σκοπό την Πρόληψη, Ενημέρωση, Αντιμετώπιση προβλη¬ 
μάτων ψυχικής και σωματικής υγείας, ειδικών περιπτώσε¬ 
ων, γήρατος κ.λπ. 

- Η ενίσχυση των οικονομικά αδυνάτων πολιτών. 

- Ο επαγγελματικός προσανατολισμός, η ένταξη και επα¬ 
νένταξη στην αγορά εργασίας, η επαγγελματική αποκατά¬ 
σταση των νέων, η παροχή επαγγελματικού επιπέδου υπη¬ 
ρεσιών Κοινωνικής Υποστήριξης και προώθησης της απα¬ 
σχόλησης προς τις κοινωνικά αποκλεισμένες ομάδες. 

- Η χορήγηση υποτροφιών, βραβείων, επαίνων κ.τ.λ. 

Η συνεργασία με όλους τους φορείς της περιοχής του 
Δήμου για την δημιουργία από κοινού προγραμμάτων 
δράσης (Σχολεία, Συλλόγους, Πανεπιστήμια κ.λπ.). 

Η έρευνα προς εντοπισμό των ιδιαιτεροτήτων των δια¬ 
φόρων περιοχών του Δήμου Κηφισιάς, και υλοποίηση 
ανάλογων προγραμμάτων για την αντιμετώπιση, πρόλη¬ 
ψη κοινωνικών συνθηκών και προβλημάτων υγείας. 

Η συμβολή στην προστασία και αναβάθμιση του φυσι¬ 
κού περιβάλλοντος και πολιτιστικής κληρονομιάς και 
στην διατήρηση ισορροπιών με πρόληψης θεραπείας και 
ευαισθητοποίησης των φορέων και του κοινού με στόχο 
την αναβάθμιση ποιότητας ζωής των κατοίκων. 

- Η ανάληψη κάθε μορφής πρωτοβουλιών - δράσεων και 
υποστήριξης προς τον Δήμο, τους φορείς και ομάδες πο¬ 
λιτών με σκοπό την διαφύλαξη και ανανέωση του κοινωνι¬ 
κού εΐαίυε της ευρείας περιοχής της Κηφισιάς. 

- Η ανάπτυξη συνεργασιών και δημιουργία δικτύων με Το¬ 
πικούς Περιφερειακούς, Εθνικούς, Ευρωπαϊκούς και Διε¬ 
θνείς Φορείς, η συμμετοχή σε φορείς που συμβάλουν στην 
τοπική ανάπτυξη και προωθούν τους σκοπούς του 
ΚΕ.ΚΟΙ.ΠΟ. μέσα στα πλαίσια της στρατηγικής του Δήμου 
Κηφισιάς και της πραγμάτωσης του ευρύτερου αναπτυξια¬ 
κού και κοινωνικοπολιτιστικού ρόλουτηςΤοπικής Αυτοδιοί¬ 
κησης. 


- Η δημιουργία ειδικών προγραμμάτων δράσης που 
αφορούν: 

Α) Στην ισότητα ευκαιριών των δύο φύλων με στόχο 
στην ουσιαστική έρευνα,αντιμετώπιση και παρέμβαση 
των αναγκών της σημερινής γυναίκας. 

Β) Στην πρόληψη από τα ναρκωτικά και γενικά τις τοξι- 
κές ουσίες - εξαρτήσεις. 

Γ) Στα άτομα με Ειδικές Ανάγκες με σκοπό την ευαισθη- 
τοποίησητου κοινού καιτηνένταξη-επανένταξήτους στο 
Κοινωνικό σύνολο των ενεργών πολιτών. 

Δ) Στις μειονεκτούντες γενικά ομάδες που υφίστανται 
κοινωνικοεπαγγελματικό αποκλεισμό για παροχή εξειδι- 
κευμένων προς αυτούς Συνοδευτικών Υποστηρικτικών 
Υπηρεσιών με στόχο την Καταπολέμηση του Κοινωνικού 
Αποκλεισμού και την ένταξη - επανένταξη των ομάδων 
αυτών στο κοινωνικό σύνολο. 

- Οι δημόσιες σχέσεις και η προώθηση θεμάτων που 
αφορούν στην εξυπηρέτηση του Δημότη. 

- Η κινητοποίηση, οργάνωση, εκπαίδευση εθελοντών 
και ομάδων εθελοντικής εργασίας. 

- Ο σχεδιασμός και υλοποίηση νέων δομών Κοινωνικής 
Πολιτικής (όπως Βρεφονηπιακούς Σταθμούς, Κέντρα Δη¬ 
μιουργικής απασχόλησης παιδιών, Παιδικές Κατασκηνώ¬ 
σεις, Κέντρα Νεότητας, Συμβουλευτικοί Σταθμοί για Ναρ¬ 
κωτικά και λοιπές εξαρτησιογόνες ουσίες, Κοινωνικοί Ξε¬ 
νώνες, Κέντρα Γειτονιάς, Γηροκομεία κ.λπ.) και γενικά 
όλες τις Υποστηρικτικές Υπηρεσίες που στοχεύουν στην 
βελτίωση των συνθηκών διαβίωσης του πολίτη. 

- Η εκπόνηση ειδικών επιστημονικών ερευνών για τον 
εντοπισμό και καταγραφή της υφιστάμενης κατάστασης 
και η οργάνωση ειδικού ενδιαφέροντος ημερίδων, συνε¬ 
δρίων, η στήριξη ανάλογων δράσεων και η συμμετοχή του 
σε συναφείς οργανώσεις. 

- Ο σχεδιασμός, η υλοποίηση, η παρακολούθηση, η δια- 
χείρηση και η αξιολόγηση Ελληνικών και Κοινοτικών Προ¬ 
γραμμάτων και Πρωτοβουλιών και η υποβολή προγραμ¬ 
μάτων και προτάσεων σε πάσης φύσεως Περιφερειακές, 
Εθνικές, Κοινοτικές και Διεθνείς αρχές. 

- Η επιτελικού και αναπτυξιακού χαρακτήρα παροχή 
υπηρεσιών προς το Δήμο, η πολύπλευρη υποστήριξη των 
διαφόρων τομέων αρμοδιότητας των υπηρεσιών του Δή¬ 
μου, η εκπόνηση πάσης φύσεως μελετών και η ανάληψη 
άσκησης αρμοδιοτήτων, υλοποίηση προγραμμάτων, ερ¬ 
γασιών και εκτέλεσης έργων μέσω νομίμων αναθέσεων. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

- Κάλυψη δαπάνης 

1. Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Δήμου 
Κηφισιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-Φ- 

Αριθ. ΕΣ 2590 (3) 

Τροποποίηση συστατικής πράξης Δημοτικού Παιδικού 
Σταθμού Σάμου Δήμου Βαθέος Νομού Σάμου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 42 του Ν. 2218/94, όπως 
συμπληρώθηκαν και ισχύουν. 

2. Τις διατάξεις του άρθρου 203 του Π.Δ. 410/95 «Κωδι¬ 
κοποίηση σε ενιαίο κείμενο Νόμου» με τίτλο ΔΗΜΟΤΙΚΟΣ 
ΚΑΙ ΚΟΙΝΟΤΙΚΟΣ ΚΩΔΙΚΑΣ, των ισχυουσών διατάξεων 
του Δ.Κ.Κ. όπως τροποποιήθηκαν και συμπληρώθηκαν. 

3. Την Π2β/4676/13.2.1998 κοινή απόφαση των Υπουρ¬ 
γών Εσωτερικών, Δημ. Διοίκησης και Αποκέντρωσης και 
Υγείας Πρόνοιας, περί μεταβίβασης Κρατικών Παιδικών 
Σταθμών που δημοσιεύτηκε στο ΦΕΚ 208/Β75.3.98. 

4. Τηναριθ. 1482/29.10.97 Απόφαση Γεν Γραμματέα Πε¬ 
ριφέρειας Β. Αιγαίου «Μεταβίβαση δικαιώματος υπογρα¬ 
φής με εντολή Γεν Γραμματέα Περιφέρειας Β. Αιγαίου στον 
Προϊστάμενο Δ/νσης και στους Πρϊστάμενους Τμημάτων 
Δ/νσης Τοπ. Αυτ/σης και Διοίκησης της Περιφέρειας. 

5. Την αριθ. 10352/6.12.99 απόφαση Γεν. Γραμματέα 
Περιφέρειας Β. Αιγαίου που αφορά τοποθέτηση Προ'ί- 
σταμένης Δ/νσης Τοπ. Αυτ/σης και Διοίκησης Ν. Σάμου. 

6. Την αριθ. 5869/19.12.95 Απόφαση Περιφερειακού Δι¬ 
ευθυντή Νομού Σάμου, περί προσαρμογής της συστατι¬ 
κής πράξης του Κρατικού Παιδικού Σταθμού Σάμου στις 
διατάξεις του Δ.Κ.Κ. 

7. Την αριθ. 145/26.5.2000 νόμιμη απόφαση του Δημο¬ 
τικού Συμβουλίου Βαθέος Νομού Σάμου, περί Τροποποί¬ 
ησης συστατικής πράξης Δημοτικού Παιδικού Σταθμού 
Σάμου, αποφασίζο υ με: 

Τροποποιού με την αριθ. 5869/19.12.95 Απόφαση Περιφε¬ 
ρειακού Διευθυντή Νομού Σάμου , όπως δημοσιεύτηκε στο 
ΦΕΚ 14/12.1.96 τ.Β', περί προσαρμογής συστατικής πρά¬ 
ξης του Κρατικού Παιδικού Σταθμού Σάμου στις διατάξεις 
του Δ.Κ.Κ., ως προς το άρθρο 1 που αφορά την επωνυμία 
και το οποίο μετά την τροποποίηση έχει ως εξής: 

Ο Δήμος Βαθέος συνιστά στην πόλη της Σάμου, Δημο¬ 
τικό Νομικό Πρόσωπο Δημοσίου Δικαίου με την επωνυμία 
1ος Βρεφονηπιακός Σταθμός Δήμου Βαθέος». 

- Κατά τα λοιπά ισχύει η αριθ. 5869/19.12.95 απόφαση 
Περιφερειακού Διευθυντή Νομού Σάμου, αναπροσαρμο¬ 
ζόμενη ανάλογα όπου αναφέρεται η επωνυμία του Νομι¬ 
κού Προσώπου. 

- Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βαθέος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 4 Ιουλίου 2000 
Με εντολή Γενικού Γ ραμματέα Περιφέρειας 
Η Διευθύντρια κ.α.α. 

ΣΤΕΛΛΑ ΣΑΡΡΗ 

-♦- 

Αριθ. 4567 (4) 

Τροποποίηση Οργανισμού Εσωτερικής Υπηρεσίας Δή¬ 
μου Λεύκης Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 (ΦΕΚ 
54/γ. Α') και το άρθρο 8παρ. 5 του Ν. 2307/95 (ΦΕΚ 113/τ. 
Α'). 

2. Την αριθ. 1582/18.6.1999 απόφαση του Γενικού 
Γραμματέα με την οποία εγκρίθηκε ο Ο.Ε.Υ. του Δήμου 
Λεύκης που δημοσιεύθηκε στο ΦΕΚ 1414/Β78.7.1999. 

3. Την αριθ. 5972/13.8.1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γ ραμματέα» αποφάσεων, εγγράφων, και άλλων πρά¬ 
ξεων στον Γενικό Διευθυντή, στους Προϊσταμένους Διευ¬ 


θύνσεων και Προϊσταμένους Τμημάτων και Γ ραφείων των 
Υπηρεσιών της Περιφέρειας». 

4. Την αριθ. 7/2000 απόφαση του Δημοτικού Συμβου¬ 
λίου Λεύκης με την οποία τροποποιείται το άρθρο 14 του 
Ο.Ε.Υ. του Δήμου. 

5. Την αριθμ. 8/2000 γνωμοδότηση του Υπηρεσιακού 
Συμβουλίου του άρθρου 8 του Ν. 2307/95 με την οποία 
γνωμοδοτεί ομόφωνα υπέρ της τροποποίησης του άρ¬ 
θρου 14του Ο.Ε.Υ. του Δήμου Λεύκης, αποφασίζουμε: 

Εγκρίνουμε την αριθμ. 7/2000 απόφαση του Δημοτικού 
Συμβουλίου Λεύκης με την οποία τροποποιείται ο Ο.Ε.Υ. 
του Δήμου, μόνο ως προς το άρθρο 14 ως ακολούθως: 

Συνιστώνται οκτώ (8) θέσεις με σχέση εργασίας ιδιωτι¬ 
κού δικαίου ορισμένου χρόνου οι εξής: 

Α) Τρεις (3) θέσεις Εργατών Καθαριότητας. 

Β) Μία (1) θέση Τουριστικών Επαγγελμάτων. 

Γ) Μία (1) θέση Χειριστών Μηχανημάτων Έργων. 

Δ) Δύο (2) θέσεις Οδηγών Αυτοκινήτων. 

Ε) Μία (1) θέση Ηλεκτρολόγου. 

Κατά τα λοιπά ισχύει η αριθμ. 1582/18.6.1999 απόφασή 
μας. 

Από την παρούσα απόφαση δεν προκαλείται επιπλέον 
δαπάνη σε βάρος του προϋπολογισμού του Δήμου Λεύ¬ 
κης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 11 Ιουλίου 2000 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 7634 (5) 

Τροποποίηση Οργανισμού Εσωτερικής Υπηρεσίας της 
Κοινοτικής Επιχείρησης Ύδρευσης - Αποχέτευσης 
Οίας Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Το Π.Δ. 69/21.3..94 «Περί συστάσεως Κοινοτικής Επι¬ 
χείρησης Ύδρευσης-Αποχέτευσης Οίας» (ΦΕΚ53/Α794). 

2. Τις διατάξεις του άρθρου 7 του Ν. 1069/80 «Περί κι¬ 
νήτρων για την ίδρυση επιχ/σεων Ύδρευσης και Αποχέ¬ 
τευσης». 

3. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Τιςδιατάξειςτου Π.Δ. 250/89 «Μεταβίβαση αρμοδιο¬ 
τήτων του Υπουργού Εσωτερικών στους Νομάρχες» 
(ΦΕΚ 118/Α710.5.89). 

5. Τις διατάξεις της παρ. 14 του άρθρου 6 του Ν. 
2307/95. 

6. Την αριθ. 5748/27.7.1995 απόφαση της Περιφερεια¬ 
κής Δ/ντριας Ν. Κυκλάδων «Έγκριση Οργανισμού Εσωτε¬ 
ρικής Υπηρεσίας της Κοινοτικής Επιχείρησης Ύδρευσης- 
Αποχέτευσης Οίας Ν. Κυκλάδων». (ΦΕΚ734/Β728.8.95) 

7. Την αριθ. 16/2000 απόφαση (Ορθή Επανάληψη) του 
Διοικητικού Συμβουλίου της Κ.Ε.Υ.Α. Οίας, με την οποία 
εγκρίνεται η τροποποίηση του άρθρου 7 του κανονισμού 
της εσωτερικής υπηρεσίας χωρίς να μεταβάλλεται ο συ¬ 
νολικός αριθμός των εργαζομένων. 

8. Την αριθ. 47/2000 σύμφωνη γνώμη του Κ.Σ. Οίας, 
αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εγκρίνουμε την τροποποίηση του άρθρου 7 του Οργα¬ 
νισμού Εσωτερικής Υπηρεσίας της Κοινοτικής Επιχείρη¬ 
σης Ύδρευσης-Αποχέτευσης Οίας Ν. Κυκλάδων ως ακο¬ 
λούθως: 

Άρθρο 7 

Οι θέσεις του προσωπικού της επιχείρησης καθορίζο¬ 
νται κατά κατηγορίες και ειδικότητες ανάλογα με τη φύση 
των παρεχόμενων υπηρεσιών και διακρίνεται σε τακτικό 
και έκτακτο. 

Απαιτούμενο προσωπικό της επιχείρησης: 

ΔΙΕΥΘΥΝΤΗΣ: Διπλωματούχος Χημικός ή Χημικός Μη¬ 
χανικός ή Μηχανολόγος με δίπλωμα ανωτάτης σχολής 
του εσωτερικού ή αναγνωρισμένης από το δημόσιο σχο¬ 
λής εξωτερικού. 

Τουλάχιστοντριετής προϋπηρεσία σε υπεύθυνη διοικη¬ 
τική θέση ιδιωτικής επιχείρησης ή Δημόσιου οργανισμού. 

Απαραίτητη γνώση της αγγλικής γλώσσας. 

ΠΡΟΪΣΤΑΜΕΝΟΣ ΟΙΚΟΝΟΜΙΚΩΝ ΥΠΗΡΕΣΙΩΝ. 

ΠΡΟΪΣΤΑΜΕΝΟΣ: Πτυχίο ανώτατης οικονομικής σχο¬ 
λής. 

Διετής τουλάχιστον προϋπηρεσία σε υπεύθυνη διοικη¬ 
τική θέση ιδιωτικής επιχείρησης ή δημόσιου οργανισμού. 

Δικαίωμα υπογραφής ισολογισμού. 

ΔΙΟΙΚΗΤΙΚΟΣ ΥΠΑΛΛΗΛΟΣ: Απόφοιτος μέσης εκπαί¬ 
δευσης. 

Άριστη γνώση χειρισμού γραφομηχανής. 

Προαιρετικά: Απόφοιτος ιδιωτικής σχολής λογιστών. 

Γνώση Αγγλικής γλώσσας. 

ΤΑΜΙΑΣ: Απόφοιτος μέσης εκπαίδευσης. 

Προαιρετικά: Προϋπηρεσία σαν ταμίας ή εμπειρία σε 
λογιστικά θέματα. 

ΤΕΧΝΙΚΗ ΥΠΗΡΕΣΙΑ 

ΠΡΟΪΣΤΑΜΕΝΟΣ: Μηχανολόγος ή ηλεκτρολόγος μη¬ 
χανικός. 

Πτυχιούχος της σχολής τεχνολογικών εφαρμογών των 

Τ.Ε.Ι. 

Επιθυμητή 2ετής αποδεδειγμένη εμπειρία σε θέματα δι¬ 
κτύων ύδρευσης-αποχέτευσης καθώς και σε διαδικαστι¬ 
κά θέματα ανάθεσης μελετών και εργολαβιών τεχνικών 
έργων. 

Εμπειρία στην λειτουργία μονάδων βιολογικού καθαρι¬ 
σμού. 

Γ νώση τουλάχιστον μίας ξένης γλώσσας. 

ΤΕΧΝΙΤΕΣ: 

Υδραυλικός: Πτυχίο Μέσης Τεχνικής σχολής αντίστοιχης 
ειδικότητας ή εμπειρία ισοδυναμούσα με εξειδίκευση. 

Ηλεκτρολόγος: Πτυχίο Μέσης Τεχνικής σχολής αντί¬ 
στοιχης ειδικότητας ή εμπειρία ισοδύναμη με εξειδίκευση 
και άδεια ηλεκτροτεχνίτη εγκαταστάσεων. 

ΜΗΧΑΝΟΛΟΓΟΣ: Πτυχίο μέσης τεχνικής σχολής στην 
Μηχανολογία. 

Επιθυμητή η γνώση χρήσης ηλεκτρονικών υπολογιστών 
και προϋπηρεσία σε εργοστάσιο αφαλάτωσης. 

Απαραίτητη προϋπηρεσία σε σχετική θέση, (θέση 1) 
τουλάχιστον δετής προϋπηρεσία σε ιδιωτική επιχείρηση 
ή Δημόσιο Οργανισμό. 

ΧΕΙΡΙΣΤΗΣ ΣΚΑΠΤΙΚΟΥ ΜΗΧΑΝΗΜΑΤΟΣ: Κάτοχος 
σχετικής άδειας λειτουργίας του μηχανήματος, (θέση 1) 

ΕΡΓΑΤΕΣ ΓΕΝΙΚΩΝ ΚΑΘΗΚΟΝΤΩΝ: Απαιτούμεναπρο¬ 
σόντα απόφοιτοι βασικής εκπαίδευσης, (εξατάξιου Δημο¬ 
τικού Σχολείου). Θέσεις 2 

Το προσωπικό της επιχείρησης διακρίνεται σε τακτικό 
και έκτακτο. 


Τακτικό είναι το προσωπικό που κατέχει θέσεις εργα¬ 
σίας οι οποίες αναφέρονται πιο πάνω και συνδέεται με την 
Επιχείρηση με σχέση εργασίας ιδιωτικού δικαίου αορί¬ 
στου χρόνου. 

Έκτακτο προσωπικό είναι αυτό που προσλαμβάνεται 
από την Επιχείρηση για κάλυψη παροδικών και έκτακτων 
αναγκών, όπως αυτές καθορίζονται στο άρθρο 8 του 
παρόντος Οργανισμού Εσωτερικής Υπηρεσίας και συν¬ 
δέεται με την Επιχείρηση με σύμβαση εργασίας ιδιωτικού 
δικαίου ορισμένου χρόνου ή έργου. 

Κάθε εργαζόμενος που ανήκει στο τακτικό προσωπικό, 
κατέχει μια συγκεκριμένη θέση εργασίας, ο τίτλος της 
οποίας αντιστοιχεί κατά το δυνατόν στο πραγματικό της 
περιεχόμενο. Η ανάληψη της ευθύνης από έναν εργαζό¬ 
μενο περισσότερων από μιας θέσης εργασίας γίνεται εάν 
κριθεί αυτό σκόπιμο, με εισήγηση του Διευθυντή στο Δι¬ 
οικητικό Συμβούλιο. 

Οι θέσεις εργασίας που αναφέρθηκαν πιο πάνω δεν εί¬ 
ναι απαραίτητο να καλύπτονται όλες. Η στελέχωσή τους 
εξαρτάται από τις δραστηριότητες της Επιχείρησης. 

Ο ανώτατος αριθμός τακτικού προσωπικού της Επιχεί¬ 
ρησης μπορεί να φτάσει τους 12 εργαζόμενους. Σε περί¬ 
πτωση επέκτασης των δραστηριοτήτων της Επιχείρησης 
ο αριθμός αυτός μπορεί να αυξηθεί με τροποποίηση του 
παρόντος Οργανισμού, η οποία θα περιλαμβάνει τις νέες 
απαιτούμενες ειδικότητες καιτο νέο απαιτούμενο αριθμό 
προσωπικού. 

Κατά τα λοιπά ισχύει η αριθ. 5748/27.7.95 απόφαση της 
ΠεριφερειακήςΔ/ντριας Ν. Κυκλάδων. 

Με την παρούσα προκαλείται δαπάνη σε βάρος του 
προϋπολογισμού της Κοινοτικής Επιχείρησης Ύδρευ- 
σης-Αποχέτευσης Οίας, το ύψος της οποίας δεν μπορεί 
να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 11 Ιουλίου 2000 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 1579/20-4-1999 απόφαση του Γενικού Γραμματέα 
Περιφέρειας Κρήτης «Ψήφιση Οργανισμού Εσωτερικής 
Υπηρεσίας Δήμου Ιτάνου» που δημοσιεύθηκε στο ΦΕΚ 
1132/Β'/10.6.1999, διορθώνεται στο άρθρο 11 το εσφαλ¬ 
μένο «ΔΕ 15 Εισπρακτόρων 1 (μία)» στο ορθό «ΔΕ 15 Ει- 
σπρακτόρων2 (δύο)». 

(Από την Περιφέρεια Κρήτης) 

-Φ- 

(7) 

Η δημοσίευση στο ΦΕΚ 573/Β/24.4.2000 της 2806/ 
31.3.2000 απόφασης του Γενικού Γραμματέα της Περι¬ 
φέρειας Νοτίου Αιγαίου «Συγχώνευση των ΚΕΥΑ των 
πρώην Κοινοτήτων Επισκοπής Γωνιάς και Θήρας Ν. Κυ¬ 
κλάδων κ.λπ.» απαλείφεται επειδή εκ παραδρομής δημο¬ 
σιεύθηκε για δεύτερη φορά και ισχύει η προγενέστερη 
αρχική δημοσίευση της απόφασης στο ΦΕΚ 532/Β7 
11.4.2000. 

(Από την Περιφέρεια Νοτίου Αιγαίου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




